Rijeka, 24. rujna 2020.g.

**POZIV NA KONFERENCIJU ZA MEDIJE**

**NAJAVA UMJETNIČKI VOĐENE TURE NIZ RJEČINUOD MLINA ŽAKALJ DO NJEZINOG UŠĆA – *NESTVARNI GRADOVI***

**U petak, 25. rujna 2020.g. u 10 sati u RiHubu** (Ivana Grohovca 1a, Rijeka) **održat će se konferencija za medije na kojoj će biti najavljena umjetnički vođena tura niz Rječinu, od mlina Žakalj do njezinog ušća *Nestvarni gradovi*, koja je sastavni dio programa Rijeke 2020 – Europske prijestolnice kulture, a** **u izvedbi Umjetničke organizacije KRILA.**

**Na konferenciji za medije govorit će:**

* **Ivana Peranić**, umjetnička voditeljica KRILA, autorica i izvođačica *Nestvarnih gradova*
* **Iva Korbar**, koautorica i izvođačica vodene etape *Nestvarnih gradova*
* **Anamarija Drezga**, izvođačica i polaznica edukacijskog programa KRILA
* **Bojan Kukuljan**, član udruge "Spasimo Ričinu"
* **Marija Katalinić**, RIJEKA 2020

**Program *Nestvarni gradovi* održavat će se od subote 26. rujna do utorka 29. rujna 2020.g. u vremenu od 16.30 do 19.00 sati.**

**Umjetnici i izvođači vode publiku na putovanje i provode je odabranim lokacijama, dajući novi pogled na grad, otkrivajući njegovu slojevitost kroz prostor i vrijeme.**Početna lokacija je **mlin Žakalj**, zatim se publika zaustavlja na **bazenu Školjić**, odakle se ide do **Konta** te naposljetku do **Exporta na Delti**, gdje program u trajanju od dva i pol sata - završava.

**Lokacije prate Rječinu koja je ujedno i glavna zvijezda vodilja završne etape ovog petogodišnjeg projekta koji su razvijali brojni transnacionalni nezavisni izvedbeni umjetnici.**

Projekt je nastao unutar suradnje KRILA s kolektivima ACTS (Oslo, Norveška), MOVEO (Barcelona, Španjolska), Platform 88 (Montpellier, Francuska), Poulpe Electrique (Arcueil, Francuska), ToTum TeaTre (Barcelona, Španjolska) i Workinglifebalance Ltd. (Graz, Austrija). Metodologiju “misaonih tijela” na specifičnim lokacijama razvile su umjetnice Fernanda Branco (Brazil/Norveška), Monica Giacomin (Italija/UK) i Ivana Peranić. Umjetnica Iva Korbar donijela je u projekt svoju metodologiju izvedbenog rada u prirodi – Realms.

Unaprijed zahvaljujem na dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42